CELEX: 62010CO0032
Language: sk
Date: 2011-05-11 00:00:00
Title: Uznesenie Súdneho dvora (piata komora) z 11. mája 2011.#Tony Georgiev Semerdzhiev proti Del-Pi-Krasimira Mancheva.#Návrh na začatie prejudiciálneho konania: Varhoven kasatsionen sad - Bulharsko.#Článok 92 ods. 1 rokovacieho poriadku - Smernica 90/314/EHS - Cestovné, dovolenkové a výletné služby - Skutkový stav pred vstupom Bulharskej republiky do Európskej únie - Zjavný nedostatok právomoci Súdneho dvora odpovedať na prejudiciálne otázky.#Vec C-32/10.

Uznesenie Súdneho dvora (piata komora) z 11. mája 2011 – Semerdžiev/Del‑Pi‑Krasimira Mančeva
      (vec C‑32/10)
      „Článok 92 ods. 1 rokovacieho poriadku – Smernica 90/314/EHS – Cestovné, dovolenkové a výletné služby – Skutkový stav pred vstupom Bulharskej republiky do Európskej únie – Zjavný nedostatok právomoci Súdneho dvora odpovedať na prejudiciálne otázky“
      Prejudiciálne otázky – Právomoc Súdneho dvora – Hranice – Výklad smernice Spoločenstva v spore, ktorý vznikol pred pristúpením štátu k Európskej únii – Vylúčenie (článok 267 ZFEÚ) (pozri body 25 – 27)
      Predmet
      
         
               Návrh na začatie prejudiciálneho konania – Varhoven kasatsionen sǎd – Výklad článku 2 ods. 1 písm. c), článku 4 ods. 1 písm. b)
                  bodu iv) a článku 5 ods. 2 tretieho a štvrtého pododseku smernice Rady 90/314/EHS z 13. júna 1990, o balíku cestovných, dovolenkových
                  a výletných služieb (Ú. v. ES L 158, s. 59; Mim. vyd. 13/010, s. 132) – Pojem „iné turistické služby“, ktoré nie sú v podriadenom
                  vzťahu k doprave alebo ubytovaniu, ktoré má zabezpečovať organizátor – Povinnosť organizátora uzavrieť pre každého spotrebiteľa
                  individuálnu poistnú zmluvu a odovzdať mu jej originál pred cestou – Povinnosť organizátora uzavrieť individuálnu zmluvu na
                  pokrytie nákladov na repatriáciu v prípade nehody – Pojem „škoda“, ktorá vyplýva spotrebiteľovi z nedostatku pri plnení alebo
                  z neprimeraného plnenia zmluvy – Zahrnutie nemajetkovej ujmy
               
            Výrok
      Súdny dvor Európskej únie nemá zjavne právomoc odpovedať na otázky, ktoré položil Varhoven kasatsionen sǎd (Bulharsko).